Jakob Ragnarsson

Jakob Ragnarsson (s. 23. syyskuuta 1999 Mountain View, Kalifornia, Yhdysvallat) on ruotsalais-yhdysvaltalainen jääkiekkopuolustaja, joka pelaa SM-liigajoukkue Helsingin IFK:ssa.
Ura.
Seuraura.
Ragnarsson syntyi Kalifornian Mountain View'ssa, kun hänen isänsä Marcus pelasi tuolloin NHL-seura San Jose Sharksissa. Jakob Ragnarsson vietti varhaislapsuutensa Ruotsin Östervålassa, jossa hän aloitti myös jääkiekkoilun. Ragnarsson vietti lapsuuttaan myös Yhdysvalloissa, josta muutettuaan Ruotsiin hän siirtyi SK Ironiin. Ragnarsson pelasi hyökkääjänä 13-14-vuotiaaksi asti, kunnes hän siirtyi puolustajan pelipaikalla. Ragnarsson siirtyi 15-vuotiaana Almtunaan kaudeksi 2014–2015, jolloin hän toimi seuran U16-joukkueen varakapteenina. 
Kaudella 2015–2016 Ragnarsson oli J18 Elitissä Almtunan tehokkain puolustaja tehtyään 22 ottelussa tehot 7+18=25. Hän voitti myös joukkueen sisäisen tehotilaston lukemalla +23. Kaudella 2016–2017 Ragnarsson oli Almtunan tehokkain puolustaja sekä J18 Elitissä tehoilla 5+8=13. J18 Allsvenskanissa hän jakoi tehoilla 4+6=10 joukkueen sisäisen maalipörssin voiton Kasper Sundqvistin kanssa ja oli joukkueen tehokkain puolustaja, kuten myös pudotuspeleissä tehoilla 2+3=5. Ragnarsson pelasi ison osan kaudestaan myös Almtunan J20-joukkueessa, jonka tehokkain puolustaja hän oli tehtyään 23 runkosarjaottelussa tehot 4+21=25. Ragnarsson debytoi myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa. Joukkueen päävalmentajana toimi hänen isänsä Marcus. Jakob Ragnarsson pelasi siellä kaksi runkosarjaottelua tehden yhden syöttöpisteen ja yhden pudotuspeliottelun ilman tehopisteitä.
Huhtikuussa 2017 Ragnarsson teki Almtunan kanssa kaksivuotisen ammattilaissopimuksen. Hän pelasi Allsvenskanissa varsinaisella tulokaskaudellaan 2017–2018 47 runkosarjaottelua tehopistein 4+9=13 ja viisi pudotuspeliottelua ilman tehopisteitä. New York Rangers varasi Ragnarssonin kolmannella kierroksella 70. pelaajana . Kaudella 2018–2019 hänen teholukemansa –23 oli koko Allsvenskanin heikoin.
Kaudeksi 2019–2020 Ragnarsson siirtyi kaksivuotisella sopimuksella SHL-joukkue Rögleen. Hän teki SHL-debyyttinsä runkosarjan kolmannella kierroksella 20. syyskuuta 2019 vieraissa IK Oskarshamnia vastaan. Ragnarsson merkittiin Röglen seitsemänneksi puolustajaksi. Hän sai ottelussa jääaikaa 3.16 minuuttia. Ragnarsson ei saanut kuitenkaan peliaikaa enää kolmessa seuraavassa ottelussaan, kun hän oli joukkueen kauden kuudesta ensimmäisestä ottelusta kokoonpanossa vain neljässä ottelussa. Lokakuussa Ragnarssonin sopimus Röglen kanssa lopulta purettiin, kun loukkaantuneena ollut Craig Schira palasi puolustukseen, eikä seura voinut luvata Ragnarssonille peliaikaa. Seuraavana päivänä hänen vahvistettiin siirtyvän kevääseen 2021 asti kestävällä sopimuksella sarjatasoa alemmas Allsvenskan-joukkue Timråhon. Kauden 2020–2021 päätteeksi Ragnarsson voitti sarjan mestaruuden ja oli nostamassa seuraa SHL:ään.
Kaudeksi 2021–2022 Ragnarsson palasi jatkamaan Allsvenskan-pelejään kaksivuotisella sopimuksella Almtunaan. Hän oli joukkueen tehokkain puolustaja tehoilla 1+20=21. Kaudella 2022–2023 Ragnarsson nousi Almtunan varakapteeniksi. Hän voitti joukkueen sisäisen tehotilaston lukemalla +13. Helmikuussa 2023 Ragnarsson teki Almtunan kanssa kaksivuotisen jatkosopimuksen. 
Ragnarsson voitti kaudella 2023–2024 Almtunan sisäisen tehotilaston lukemalla +12. Kesken kauden, tammikuussa 2024 hän siirtyi kuitenkin toiseen Allsvenskan-seuraan, Djurgårdeniin kevääseen 2026 asti kestävällä sopimuksella. Joukkueen apuvalmentajana toimi Ragnarssonin isä Marcus. Aiemmin samassa kuussa "Expressen"-lehti raportoi Djurgårdenin osoittaneen kiinnostusta Jakob Ragnarssonia kohtaan. Lehden mukaan hän oli Almtuna kallein pelaaja 45 000 kruunun kuukausipalkallaan, jolloin seura olisi ollut mahdollisesti valmis myymään hänet taloudellisista syistä. Seuran urheilutoimenjohtaja Tony Mårtensson kuitenkin kiisti "Upsala Nya Tidning"-lehdelle pelaajien myymisen palkkataakan keventämiseksi. Ragnarssonin kausi päättyi SHL-hopeaan. Kauden 2024–2025 päätteeksi hän voitti Allsvenskanin mestaruuden ja oli nostamassa Djurgårdenia SHL:ään.
Alkukaudella 2025–2026 Ragnarsson ei mahtunut kertaakaan Djurgårdenin kokoonpanoon SHL:ssä. Lokakuussa 2025 hänen sopimuksensa seuran kanssa purettiin ja Ragnarsson siirtyi loppukauden 2025–2026 kattavalla sopimuksella SM-liigajoukkue Helsingin IFK:hon. Hän teki ensimmäisen pääsarjamaalinsa 14. marraskuuta 2025 Oulun Kärppiä vastaan. Ragnarsson sai myös kakkossyöttöpisteen Tristan Ashbrookin tekemään maaliin. Kari Rajala valitsi hänet ottelun Alumnien tähtien kakkostähdeksi.
Maajoukkueura.
Ragnarsson on edustanut Ruotsia seitsemässä nuorten maaottelussa.
Yksityiselämä.
Ragnarssonin isä Marcus pelasi omalla urallaan puolustajana pudotuspelit mukaan lukien yhteensä 700 NHL-ottelua San Jose Sharksissa ja Philadelphia Flyersissa. Hän toimii nykyään Almtunan Allsvenskan-joukkueen päävalmentajana. Jakob Ragnarssonin serkku Gustav Lindström pelaa puolustajana Djurgårdenin SHL-joukkueessa. Hän on aiemmin pelannut myös yhteensä 174 NHL-ottelua Detroit Red Wingsissa, Montreal Canadiensissa ja Anaheim Ducksissa. Serkukset ovat pelanneet aiemmin joukkuetovereina Almtunassa.